stanford-oval/wikipedia huggingface dataset:
นักรบมนตรา ตำนานแปดดวงจันทร์
วานารา > กลุ่มต่อต้าน

จากการนำของสุครีพการรวมตัวกันของคนที่ยึดมั่นในคำสาบานและหน้าที่ที่ถูกปลูกฝังกันมาช้านานจากทั้งรุ่นก่อนศึกอสูรทอรัสทหารในปัจจุบันรวมถึงเด็กรุ่นใหม่ที่เลี้ยงดูมาทั้งที่หลบซ่อนอยู่จากรัฐบาลและที่ใช้ชีวิตเสมือนเป็นส่วนหนึ่งของระบอบพาลีรวมกันเป็นกองกำลังกลุ่มต่อต้านเดียวกันภายใต้ชื่อกองทัพวานรสุริยะ
เริ่มต้นจากการสนับสนุนทุนจากไวท์กอลลิล่าสู่การเพิ่มกำลังรบด้วยการเข้าชิงเกราะวานรรุ่นก่อนหน้าที่ถูกปลดประจำการจากกองทัพพาลีทั้งลักลอบขนย้ายเองดักปล้นระหว่างเส้นทางขนส่งเพื่อให้ได้มาซึ่งจำนวนแต่ด้วยสภาพที่ปลดประจำการแล้วก็ยากที่จะปรับแต่งให้ล้ำหน้าไปกว่าฝ่ายกองทัพวานรอัสนีแค่ให้ประสิทธิภาพการใช้งานได้เท่าเทียมกันด้วยทรัพยากรที่มีก็ถือว่าเต็มกลืนแล้ว
การปรับแต่งระบบเกราะวานรที่มีให้ทัดเทียมกับวานรอัสนีโดยหลักๆ แล้วจะเสริมอาวุธที่ได้จากการรบในศึกย่อยต่างๆ ในบริเวณผิวดาวนอกตัวเมืองและด้วยการพัฒนาศักยภาพของระบบปฏิบัติการภายในซึ่งได้กองวิทยาการที่ศึกษาเศษซากบางส่วนของวารสารโสระดาที่ถูกค้นพบและเป็นผู้นำความรู้ที่ได้จากบันทึกมาประยุกต์ใช้กับเกราะวานรรุ่นเก่าที่มีอยู่ให้สามารถต่อกรกับรุ่นใหม่ที่ประจำการในกองทัพพาลีปัจจุบันได้แต่ถึงศักยภาพจะเข้าใกล้กันปริมาณยังคงมีความต่าง
วานารา > นักรบมนตราฝึกหัด

จากกองทหารลับกลุ่มต่อต้านที่สุครีพก่อตั้งขึ้นจากศึกอสูรทอรัสรวมกับเด็กกำพร้าที่เพิ่มขึ้นจากทั้งสมครามภายนอกและภายในของวานาราเองกลายเป็นกองกำลังกลุ่มต่อต้านรุ่นใหม่อาวุธครบมือพร้อมเสริมทัพด้วยยานรบและระบบเกราะวานรด้วยความเชื่อจากบันทึกตำนานแห่งวานาราที่สุครีพศึกษาอยู่จึงเกิดเป็นโครงการเฟ้นหาผู้เข้ารับการฝึกเป็นนักรบมนตราฝึกหัดขึ้น
ตัวละคร

1 ใน 3 เด็กกำพร้าจากสงครามกลางเมืองที่ผ่านการคัดเลือกเข้ารับการฝึกเป็นนักรบมนตราฝึกหัดด้วยความสามารถที่เข้าถึงมิติจิตได้ผ่านการทดสอบโดยการสัมผัสลูกแก้วของสุครีพบนยอดหอคอยในด่านสุดท้ายของการสอบเข้ารับการฝึกมีนิสัยติดเล่นไม่จริงจังมีมนุษยสัมพันธ์ดีชอบเข้าสังคมมีเพื่อนใหม่รักห่วงใยพวกพ้องฝีมือการรบรวดเร็วแม่นยำด้านการต่อสู้ถึงจะไม่เก่งกาจที่สุดแต่ก็ถือเป็นแถวหน้าของกลุ่มต่อต้านในรุ่นเดียวกัน
1 ใน 3 นักรบมนตราฝึกหัดที่ผ่านการทดสอบด้วยคะแนนสูงเป็นอันดับต้นๆ ของรุ่นและได้รับเหรียญทองจากการสอบรอบยุทธวิธีการรบเป็นคนที่มีความมุ่งมั่นต่อการบรรลุเป้าหมายเก็บตัวจริงจังและด้วยจุดนี้ทำให้มักมีปากเสียงกับวายุอยู่เสมอมีความสามารถและทักษะด้านการรบระยะประชิดโดดเด่นอีกทั้งยังวางแผนการรบได้ดีในขณะแฝงตัวได้รับความไว้วางใจจากพาลีและได้รับความรักเสมือนเป็นลูกคนนึง
1 ใน 3 นักรบมนตราฝึกหัดที่ผ่านการทดสอบและสามารถเข้าถึงมิติจิตได้สนิทกับวายุและเวฬาตั้งแต่เป็นเด็กมีนิสัยเป็นผู้ใหญ่เกินวัยและคอยใกล่เกลี่ยให้ทุกครั้งที่วายุกับเวฬามีความเห็นไม่ลงรอยกันเป็นคนมีความมุ่งมั่นอ่อนโยนและเข้มแข็งในเวลาเดียวกันรักและห่วงใยในพวกพ้องมุ่งมั่นในการทำภาระกิจให้ลุล่วงมีความสามารถด้านการวางแผนการรบที่โดดเด่นและมีความเม่นยำในการโจมตีสนับสนุนจากระยะไกลสูง
ยุทโธปกรณ์

นอกจากเกราะวานรรุ่นมาตรฐานในกองทัพอัสนีที่ติดตั้งอาวุธตามหน้าที่และถูกมอบหมายให้ประจำการอยู่ในหน่วยต่างๆ แล้วยังมีเกราะวานรที่ถูกปรับแต่งพิเศษเพื่อพลขับเฉพาะที่มีความสามารถโดดเด่นพิเศษในกองทัพอีกด้วยเช่นนิลกาฬและพยับหมอกที่ถูกปรับแต่งพิเศษเพื่อให้เข้ากับรูปแบบการรบที่เวฬาและบุษบาถนัดมากที่สุด
ยุทโธปกรณ์ > นิลกาฬ

ติดตั้งดาบความถี่สูงคู่เพิ่มความสามารถในการโจมตีระยะประชิดขึ้นและยังให้ประโยชน์อีกทางคือเป็นอาวุธที่มีน้ำหนักเบากว่าอาวุธปกติที่เกราะวานรติดตั้งอีกทั้งเวฬาได้มีการปรับแต่งระบบปฏิบัติการให้เน้นการเคลื่อนไหวเสมือนเลียนแบบท่าทางการต่อสู้ของมนุษย์และติดตั้งระบบทรัสเตอร์พิเศษเพิ่มให้สามารถใช้ช่วยในการกระโดดกลางอากาศได้เป็นอย่างดีตัวหุ่นปลดอุปกรณ์ทุกอย่างที่ไม่จำเป็นต่อการต่อสู้ประชิดออกทั้งหมด
ยุทโธปกรณ์ > พยับหมอก

ติดตั้งปืนไรเฟิลซุ่มยิงอุปกรณ์เล็งเป้าจากตาของเกราะวานรและสโคปที่ตัวอาวุธอีกทั้งยังมีระบบดอททำให้ตอบโต้การถูกโจมตีได้อย่างรวดเร็วและสามารถสร้างความเสียหายได้รุนแรงจนเทียบเท่าอาวุธของหน่วยพลปืนใหญ่เพิ่มระยะการเล็งเป้าสามารถเล็งได้จากระยะไกลกว่าพลซุ่มยิงปกติปรับลดอุปกรณ์ที่ไม่จำเป็นออกทั้งหมดเพื่อลดภาระชดเชยกับน้ำหนักปืนที่มีขนาดใหญ่เพื่อให้สามารถเคลื่อนที่ได้อย่างคล่องแคล่ว
ยุทโธปกรณ์ > พายุพัด

เป็นเกราะวานรสำหรับวายุที่ถูกปรับแต่งมาเพื่อพาระกิจลักลอบขึ้นไปทำลายภูติโลหิตบนยานพาลีโดยเฉพาะตัวหุ่นมีระบบปฏิบัติการพิเศษที่มีเฉพาะวายุเท่านั้นที่สามารถดึงศักยภาพออกมาใช้ได้ด้วยความสามารถในการเปลี่ยนแปลงรูปแบบการเคลื่อนไหวได้อย่างรวดเร็วทั้งการทรงตัวพิเศษการวิ่งสองขาหรือสี่ขาสลับกับการห้อยโหนหรือการเบี่ยงตัวหลบในที่แคบความว่องไวในการขยับท่าทางของเกราะวานรรูปแบบนี้หาพลขับที่สามารถทำได้ทดแทนได้ยากมาก
แหล่งข้อมูลอื่น

หน้าเฟซบุ๊กทางการของภาพยนตร์
นักรบมนตรา ตำนานแปดดวงจันทร์ ที่เน็ตฟลิกซ์
นักรบมนตรา ตำนานแปดดวงจันทร์ ที่สยามโซน
นักรบมนตรา ตำนานแปดดวงจันทร์ ที่อินเทอร์เน็ตมูวีเดตาเบส
โรงพยาบาลเมืองนารายณ์

| โรงพยาบาลเมืองนารายณ์ |
| --- | --- |
Muangnarai Hospital

ประเภท: โรงพยาบาลทั่วไป
ที่ตั้ง: เลขที่ 84 หมู่ที่ 3 ถนนพหลโยธิน ตำบลท่าศาลา อำเภอเมืองลพบุรี จังหวัดลพบุรี
ข้อมูลทั่วไป
ก่อตั้ง: 20 สิงหาคม พ.ศ. 2544
มาตรฐาน: ผ่านการรับรองคุณภาพมาตรฐาน HA จากสถาบันรับรองคุณภาพสถานพยาบาล (องค์การมหาชน)
ผู้อำนวยการ: นายแพทย์ศุภชัย   น้อยวัฒนา
จำนวนเตียง: 57 เตียง
เว็บไซต์: https://www.meungnarai-hospital.com/
โรงพยาบาลเมืองนารายณ์ เป็น โรงพยาบาลเอกชนทั่วไปขนาดกลาง 57 เตียง ให้บริการด้านสุขภาพแก่ประชนในจังหวัดลพบุรีและพื้นที่ใกล้เคียง ตั้งอยู่ที่ ตำบลท่าศาลา  อำเภอเมืองลพบุรี จังหวัดลพบุรี
เกี่ยวกับโรงพยาบาล

เครือข่ายกลุ่มโรงพยาบาลนายแพทย์ ประเจิด   สุริย์จามร เป็นสถานพยาบาลที่เปิดให้บริการด้านสุขภาพ และได้รับการยอมรับอย่างกว้างขวางจากประชาชนในเขตภาคกลางตอนบนโรงพยาบาลเมืองนารายณ์ก่อตั้งขึ้นในวันที่ 20 สิงหาคม 2544    ด้วยมาตรฐานเดียวกัน คือ ความมุ่งมั่นที่จะให้การดูแลสุขภาพแก่ประชาชนอย่างใส่ใจ และเท่าเทียมกันในด้านการบริการเปิดให้บริการด้านสุขภาพกับประชาชนทั้งในจังหวัดลพบุรี และประชาชนในเขตภาคกลางตอนบน เป็น โรงพยาบาลเอกชน ขนาด 57 เตียง อาคารรักษาพยาบาล 6 ชั้น ห้องตรวจโรค 13 ห้องพร้อมพื้นที่ที่สามารถรองรับผู้ป่วยนอกได้ถึง 500 คนต่อวัน   นอกจากนี้การบริการด้านห้องพักผู้ป่วยที่มีไว้ให้บริการหลากหลายประเภท อาทิเช่น ห้องพักผู้ป่วยชนิดห้องสูท , ห้องพิเศษเดี่ยว 47 เตียง  , แผนกผู้ป่วยหนัก 10 เตียง เพื่ออำนวยความสะดวก สบาย และปลอดภัย ให้กับผู้ป่วยและญาติที่เข้ามารับบริการ นอกเหนือไปจากความครบครันด้านบริการแล้ว โรงพยาบาลเมืองนารายณ์ ยังเพียบพร้อมไปด้วยคณะแพทย์ผู้เชี่ยวชาญสาขาต่าง ๆ อุปกรณ์ทางการแพทย์ที่ครบครันและทันสมัย  และเมื่อวันที่ 23 กรกฎาคม 2567 โรงพยาบาลเมืองนารายณ์ ได้ผ่านการรับรองคุณภาพมาตรฐาน HA  จากสถาบันรับรองคุณภาพสถานพยาบาล (องค์การมหาชน)
ขีดความสามารถ

โรงพยาบาลเมืองนารายณ์ เปิดให้บริการผู้ป่วยทุกสาขาโรค เช่น อายุรกรรมทั่วไป, อายุรกรรมหัวใจ, ศัลยกรรมทั่วไป, ศัลยกรรมกระดูก, ศัลยกรรมระบบทางเดินปัสสาวะ, ศัลยกรรมตกแต่ง, กุมารเวช, สูติ-นรีเวช, โรคทั่วไป, โรคตา และ หู คอ จมูก ภูมิแพ้
โรงพยาบาลเมืองนารายณ์ ได้รับการรับรองคุณภาพมาตรฐาน HA  จากสถาบันรับรองคุณภาพสถานพยาบาล (องค์การมหาชน) The Healthcare Accreditation Institute (Public Organization) ประเทศไทย อันเป็นพื้นฐาน สำคัญสำหรับการพัฒนาคุณภาพ เพื่อความปลอดภัยของผู้ป่วย อีกทั้งยังมีการพัฒนาด้านความทันสมัย ด้านเครื่องมือแพทย์ต่างๆ อย่างต่อเนื่อง เช่น.-
1. เครื่องเอ็กซเรย์คอมพิวเตอร์ 160 slide , CT Scan
2. ระบบ PACS สำหรับเอ็กซเรย์
3. กล้องส่องตรวจระบบทางเดินอาหารส่วนต้น (Gastroscope)
4. กล้องส่องตรวจระบบทางเดินอาหารส่วนล่าง (Colonoscope)
5. เครื่องตรวจการทำงานของหัวใจขณะออกกำลังกาย (Excercise Stress Test)
6. เครื่องตรวจอัลตร้าซาวด์หัวใจ (Echocardiogram)
7. เครื่องตรวจอัลตร้าซาวด์
8. ระบบ LIS ในห้องปฏิบัติการ
9. ผ่าตัดผ่านกล้องแบบแผลเล็ก (Minimal Invasive Surgery)
สิ่งอำนวยความสะดวก

เทสโก้ โลตัส สาขาลพบุรี (ด้านข้างโรงพยาบาล)
โรงพยาบาลเมืองนารายณ์ มีบริการห้องพักผู้ป่วย  4 ประเภท  พร้อมสิ่งอำนวยความสะดวก เพื่อให้ผู้ป่วยเลือกพักได้ตามความต้องการ โดยเริ่มตั้งแต่ 1.ห้องพิเศษดีลักซ์ (Deluxe) 2.ห้องพิเศษสุพรีม (Supreme) 3.ห้องพิเศษสุพรีมพลัส (Supreme Plus) 4.ห้องสูท (Suite)
การให้บริการอินเทอร์เน็ต Wi – Fi บริการอินเทอร์เน็ตไร้สายความเร็วสูง (Wi – Fi) อำนวยความสะดวกแก่ผู้รับบริการ ฟรี ตลอด 24 ชั่วโมง ทั้งผู้ป่วยนอก (OPD) และผู้ป่วยใน (IPD)
ตู้กดเงินอัตโนมัติ (ATM)  บริการตู้กดเงินสดอัตโนมัติ ธนาคารกสิกรไทย ตลอด 24 ชั่วโมง
ร้านสะดวกซื้อ 7-ELEVEN (โรงพยาบาลเมืองนารายณ์) บริการตลอด 24 ชั่วโมง
ดูเพิ่ม

จังหวัดลพบุรี
โรงพยาบาลเมือนารายณ์ (หมอประเจิด)
รายชื่อบุคคลจากมหาวิทยาลัยเทคโนโลยีพระจอมเกล้าธนบุรี

บุคคลที่มีชื่อเสียงที่เกี่ยวข้องกับ มหาวิทยาลัยเทคโนโลยีพระจอมเกล้าธนบุรี
บุคลากร

ดร.พิเชฐ ดุรงคเวโรจน์ (อาจารย์เก่า) อดีตรัฐมนตรีว่าการกระทรวงดิจิทัลเพื่อเศรษฐกิจและสังคม และ อดีตรัฐมนตรีว่าการกระทรวงวิทยาศาสตร์และเทคโนโลยี
ดร.กฤษณพงศ์ กีรติกร (อาจารย์เก่า) อดีตรัฐมนตรีช่วยว่าการกระทรวงศึกษาธิการ และ อดีตเลขาธิการสำนักงานคณะกรรมการการอุดมศึกษา
รศ.ดร.ศักรินทร์ ภูมิรัตน (อาจารย์เก่า) อดีตผู้อำนวยการสำนักงานพัฒนาวิทยาศาสตร์และเทคโนโลยีแห่งชาติ และ อดีตผู้อำนวยการศูนย์พันธุวิศวกรรมและเทคโนโลยีชีวภาพแห่งชาติ
ศ.ดร.สวัสดิ์ ตันตระรัตน์ (อาจารย์เก่า) อดีตผู้อำนวยการสำนักงานกองทุนสนับสนุนการวิจัย และ ราชบัณฑิต
ศ.ดร.ปรีดา วิบูลย์สวัสดิ์ (อาจารย์เก่า) ราชบัณฑิต
ศ.สวาสดิ์ ไชยคุณา (อาจารย์เก่า) อดีตอธิการบดีวิทยาลัยเทคโนโลยีและอาชีวศึกษา (มหาวิทยาลัยเทคโนโลยีราชมงคล) คนแรก
คณะวิศวกรรมศาสตร์

เทอดพงษ์ ไชยนันทน์ (ศิษย์เก่า) อดีตรัฐมนตรีประจำสำนักนายกรัฐมนตรี และอดีตรัฐมนตรีว่าการกระทรวงสาธารณสุข
รศ.ดร.บุญมาก ศิริเนาวกุล (ศิษย์เก่า) อดีตสมาชิกสภาผู้แทนราษฎรจังหวัดราชบุรี
รศ.ดร.ชิต  เหล่าวัฒนา (ศิษย์เก่า) และ (บุคลากร) นายกสมาคมวิชาการหุ่นยนต์แห่งประเทศไทย คนแรก
รศ.ดร.อิสสรีย์ หรรษาจรูญโรจน์ (ศิษย์เก่า) อดีตอธิการบดีมหาวิทยาลัยเทคโนโลยีราชมงคลรัตนโกสินทร์
ศ.ดร.สมชาย วงศ์วิเศษ (ศิษย์เก่า) และ (บุคลากร) ราชบัณฑิต สำนักวิทยาศาสตร์ ราชบัณฑิตยสภา
คณะวิทยาศาสตร์

เรืองวิทย์ ลิกค์ (ศิษย์เก่า) อดีตรัฐมนตรีประจำสำนักนายกรัฐมนตรี อดีตรัฐมนตรีช่วยว่าการกระทรวงมหาดไทย และอดีตรัฐมนตรีช่วยว่าการกระทรวงอุตสาหกรรม
ศ.ดร.กำพล ปัญญาโกเมศ (ศิษย์เก่า) อดีตอธิการบดีสถาบันบัณฑิตพัฒนบริหารศาสตร์
คณะสถาปัตยกรรมศาสตร์และการออกแบบ

ศิริศิลป์ โชติวิจิตร (กวาง AB Normal) (ศิษย์เก่า) นักร้อง
คณะเทคโนโลยีสารสนเทศ

ธิดา ธัญญประเสริฐกุล (ศิษย์เก่า) นักแปล
คณะครุศาสตร์อุตสาหกรรมและเทคโนโลยี

ผศ.ดร.สืบพงษ์ ปราบใหญ่ (ศิษย์เก่า) อดีตอธิการบดีมหาวิทยาลัยรามคำแหง
เพลงชาติสาธารณรัฐจีน

ระวังสับสนกับ อี้หย่งจฺวินจิ้นสิงฉฺวี่ หรือ ไต้หวันเขียว
| คำแปล: เพลงชาติสาธารณรัฐจีน |
| --- | --- |
中華民國國歌 (中华民国国歌)
สุนทรพจน์เนื่องในพิธีเปิดโรงเรียนนายร้อยหวังปู ลายมือของ ดร. ซุนยัดเซ็น
ชื่ออื่น: ซานหมินจูอี้ (San Min Chu-i)
เนื้อร้อง: จากสุนทรพจน์ของ ดร. ซุนยัดเซ็น, ค.ศ. 1924 (พ.ศ. 2467)
ทำนอง: เฉิงเหมาหยุน, ค.ศ. 1928 (พ.ศ. 2471)
รับไปใช้: พ.ศ. 2473

ตัวอย่างเสียง
เพลงชาติสาธารณรัฐจีน (ทำนอง)ไฟล์ ช่วยเหลือ
 
เพลงชาติสาธารณรัฐจีน (จีนตัวย่อ: 中华民国国歌; จีนตัวเต็ม: 中華民國國歌; พินอิน: Zhōnghuá Míngúo gúogē, จงหัวหมินกั๋วกั๋วเกอ) เป็นเพลงชาติของสาธารณรัฐจีนซึ่งตั้งมั่นอยู่บนเกาะไต้หวันในปัจจุบัน เนื้อหากล่าวถึงวิสัยทัศน์และความหวังของรัฐชาติใหม่และประชาชนในรัฐนั้นจะเป็นจริงได้ด้วยการดำเนินตามหลักลัทธิไตรราษฎร์ หรือ หลัก 3 ประการ แห่งประชาชน
เพลงนี้มักมีการเรียกชื่ออย่างไม่เป็นทางการว่า "ซานหมินจู่อี้" (จีนตัวย่อ: 三民主义; จีนตัวเต็ม: 三民主義; พินอิน: Sān Mín Zhǔyì; เวด-ไจลส์: San Min Chu-i) อันเป็นชื่อของหลักลัทธิไตรราษฎร์ที่ปรากฏในวรรคแรกของเพลง แต่ชื่อดังกล่าวนี้ไม่ได้มีการเรียกขานอย่างเป็นทางการแต่อย่างใด
ประวัติ

เพลงชาติสาธารณรัฐจีน (บรรเลง)
เพลงชาติสาธารณรัฐจีน (บรรเลง)
เนื้อความในเพลงชาติสาธารณรัฐจีนเป็นผลงานร่วมกันของสมาชิกพรรคก๊กมินตั๋ง 4 คน ซึ่งได้แก่
หู ฮั่นหมิน (胡漢民 Hú Hànmín)
ไต้ จี้เถา (戴季陶; Dài Jìtáo) หรือในอีกชื่อ คือ ไต้ ฉวนเซี่ยน (戴傳賢; Dài Chúanxían)
เหลียว จงไข่ (廖仲愷 Liáo Zhōngkǎi)
เซ่า หยวนชง (邵元沖 Shào Yuánchōng)
เนื้อความดังกล่าวได้เปิดตัวครั้งแรกเมื่อวันที่ 16 กรกฎาคม ค.ศ. 1924 ในฐานะสุนทรพจน์พิธีเปิดโรงเรียนนายร้อยหวงผู่ของ ดร.ซุน ยัดเซ็น ผู้นำพรรคก๊กมินตั๋ง
หลังพรรคก๊กมินตั๋งสามารถรวมแผ่นดินจีนที่แตกแยกเป็นขุนศึก อีกทั้งโค่นล้มรัฐบาลเป่ยหยางอันเป็นรัฐบาลขุนศึกได้สำเร็จ พรรคก็ได้เลือกเอาสุนทรพจน์นี้เป็นบทร้องของเพลงประจำพรรค พร้อมทั้งได้เชิญชวนให้สาธารณชนเข้าร่วมการประกวดทำนองเพลงสำหรับใช้เป็นเพลงชาติ
เฉิง เหมาหยวิน (程懋筠; Chéng Màoyún) นักประพันธ์ได้รวบรวมผลงานเพลงชาติที่แต่งก่อนหน้านี้ในพิธีเปิดโรงเรียนนายร้อยหวงผู่มาเรียบเรียงทำนองให้สมบูรณ์ยิ่งขึ้น ด้วยแรงศรัทธาต่อระบอบการปกครองแบบสาธารณรัฐ เพลงชาติสาธารณรัฐจีนจึงถูกแต่งเสร็จภายในคืนเดียว จนในที่สุดผลงานของเฉิงจึงเป็นผลงานที่ชนะเลิศการประกวดจากผลงานที่เข้าร่วมประกวดทั้งหมด 139 ผลงาน
ในวันที่ 24 มีนาคม ค.ศ. 1930 สมาชิกพรรคก๊กมินตั๋งจำนวนมากได้เสนอให้ใช้สุนทรพจน์ของ ดร. ซุน ยัดเซ็น เป็นบทร้องสำหรับเพลงชาติ   และสืบเนื่องจากได้มีการคัดค้านเกี่ยวกับการใช้สัญลักษณ์ของพรรคการเมืองเป็นสัญลักษณ์ของชาติ  ทำให้ต้องมีการตั้งคณะกรรมาธิการแก้ไขและค้นคว้าเพลงชาติ (國歌編製研究委員會) ขึ้น ซึ่งคณะกรรมาธิการชุดนี้ก็ได้รับรองเนื้อเพลงประจำพรรคก๊กมินตั๋งใช้เป็นเพลงชาติได้  คณะกรรมาธิการกลาง (中央常務委員會) ได้ผ่านความเห็นชอบการเสนอเพลงชาติเมื่อวันที่ 3 มิถุนายน ค.ศ. 1937  และต่อมาในปี ค.ศ. 1943 เพลง "หลักลัทธิไตรราษฎร์" จึงได้เป็นเพลงชาติแห่งสาธารณรัฐจีนอย่างเป็นทางการ
บทร้อง > ภาษาจีน

| อักษรจีนตัวเต็ม | อักษรจีนตัวย่อ | คำแปล | คำแปลตามทำนอง |
| --- | --- | --- | --- |
| 三民主義，吾黨所宗；  以建民國，以進大同。  咨爾多士，為民前鋒；  夙夜匪懈，主義是從。  矢勤矢勇，必信必忠；  一心一德，貫徹始終。 | 三民主义，吾党所宗；  以建民国，以进大同。  咨尔多士，为民前锋；  夙夜匪懈，主义是从。  矢勤矢勇，必信必忠；  一心一德，贯彻始终。 | สามหลักการแห่งประชาชน， รากฐานพรรคของเรา (ก๊กมินตั๋ง)  เราใช้หลักการนี้สร้างสาธารณรัฐขึ้นมา， จึงได้ซึ่งความบรมสุขเกษม  เหล่านักรบทั้งปวงเอ๋ย， จงเข้าสู่แนวหน้าเพื่อประชาชนเถิด  เช้าค่ำมิได้หยุดพัก， จงกระทำตามหลักการนี้  ปฏิญาณตนที่จะพากเพียรและกล้าหาญ， จักถือความสัตย์ซื่อ จักถือความภักดี;  ด้วยใจหนึ่งเดียว คุณธรรมหนึ่งเดียว， จักนำพาปวงชนจนตราบอวสานเอย. | ไตรราษฎร์คือหลัก， แห่งพรรคของเรา  จงใช้ใคร่เอา， เพื่อเราสราญล้น  นักรบทั้งหลาย， พลีกายเพื่อชน  วันคืนเวียนวน， ตามหนตามหลัก  พากเพียร อาจอง， ซื่อตรง จงรัก;  จิตธรรมเอกจัก-, นำหลักชนนิรันดร์. |
บทร้อง > ถอดเสียง

| ถอดเสียงระบบเวด-ไจลส์ | พินอิน |  |
| --- | --- | --- |
|  San-min-chu-i, Wu-tang so tsung;  i-chien min-kuo, i-chin ta-t'ung.  Tzu erh to-shih, wei min ch'ien-feng;  su-yeh fei-hsieh, chu-i shih ts'ung.  Shih ch'in shih yung, pi hsin pi chung;  i-hsin i-te, kuan-ch'e shih-chung.  |  Sānmín zhǔyì, wú dǎng suǒ zōng;  Yǐ jiàn Mínguó, yǐ jìn dàtóng.  Zī ěr duōshì, wèi mín qiánfēng;  Sùyè fěi xiè, zhǔyì shì cóng.  Shǐ qín shǐ yǒng, bì xìn bì zhōng;  Yì xīn yì dé, guànchè shǐ zhōng.  |  |
| อักษรจีนตัวเต็ม | อักษรจีนตัวย่อ  (ถอดเสียงเป็นอักษรไทย) |
| --- | --- |
三民主義，吾黨所宗；  以建民國，以進大同。  咨爾多士，為民前鋒；  夙夜匪懈，主義是從。  矢勤矢勇，必信必忠；   一心一德，貫徹始終。: 三民主义，吾党所宗；  以建民国，以进大同。  咨尔多士，为民前锋；  夙夜匪懈，主义是从。  矢勤矢勇，必信必忠；  一心一德，贯彻始终。
บทร้อง > ถอดเสียง > อักษรแทนเสียง (จู้อินฝูเฮ่า)

ㄙㄢ　ㄇㄧㄣˊ　ㄓㄨˇ　ㄧˋ，　ㄨˊ　ㄉㄤˇ　ㄙㄨㄛˇ　ㄗㄨㄥ； 

ㄧˇ　ㄐㄧㄢˋ　ㄇㄧㄣˊ　ㄍㄨㄛˊ，　ㄧˇ　ㄐㄧㄣˋ　ㄉㄚˋ　ㄊㄨㄥˊ。

ㄗ　ㄦˇ　ㄉㄨㄛ　ㄕˋ，　ㄨㄟˋ　ㄇㄧㄣˊ　ㄑㄧㄢˊ　ㄈㄥ；

ㄙㄨˋ　ㄧㄝˋ　ㄈㄟˇ　ㄒㄧㄝˋ，　ㄓㄨˇ　ㄧˋ　ㄕˋ　ㄘㄨㄥˊ。

ㄕˇ　ㄑㄧㄣˊ　ㄕˇ　ㄩㄥˇ，　ㄅㄧˋ　ㄒㄧㄣˋ　ㄅㄧˋ　ㄓㄨㄥ；

ㄧˋ　ㄒㄧㄣ　ㄧˋ　ㄉㄜˊ，　ㄍㄨㄢˋ　ㄔㄜˋ　ㄕˇ　ㄓㄨㄥ。
บทร้องที่ปรากฏในที่นี้ใช้อักษรจีนตัวเต็มหรืออักษรจีนแบบเดิม ยกตัวอย่างเช่น
ěr (爾) มีความหมายว่า "คุณ, ท่าน, เธอ" โดยเป็นคำสรรพนามบุรุษที่ 2 ทั้งในรูปเอกพจน์และพหูพจน์ (ซึ่งแตกต่างจากภาษาจีนปัจจุบัน) ทั้งนี้ขึ้นอยู่กับบริบท ซึ่งในบริบทนี้ใช้ในความหมายพหูพจน์
fěi (匪) เป็นคำพ้องความหมายกับคำว่า 不 (bù) ซึ่งแปลว่า "ไม่"
zī (咨) เป็นคำอุทานที่ใช้ในภาษาจีนสมัยเก่า ซึ่งปัจจุบันไม่มีการใช้ในภาษาจีนสมัยใหม่
ในประเด็นนี้ เพลงชาติของสาธารณรัฐจีนจึงแสดงออกถึงความแตกต่างจากเพลง "มาร์ชทหารอาสา" ของฝ่ายสาธารณรัฐประชาชนจีน ซึ่งถูกเขียนขึ้นภายหลังไม่กี่ปีด้วยอักษรจีนย่อหรืออักษรจีนสมัยใหม่ที่ใช้ทั่วไปในทุกวันนี้
เช่นเดียวกับการที่ถูกเขียนขึ้นด้วยอักษรจีนอย่างเก่า บทเพลงชาติสาธารณรัฐจีนยังดำเนินตามขนบทางกวีตามแบบจีนดั้งเดิมด้วย รูปแบบของบทเพลงเน้นใช้บทกวีแบบสี่ตัวอักษร (四言詩 - four-character poem) หรือเรียกอีกอย่างหนึ่งว่า ร้อยแก้วแบบสัมผัสสี่อักษร (四言韻文 - four-character rhymed prose) ซึ่งปรากฏครั้งแรกในสมัยราชวงศ์โจว อักษรตัวสุดท้ายในแต่ละบาทของบทร้องนี้ลงท้ายด้วยการสัมผัสเสียง ōng หรือเสียง ēng ซึ่งมีค่าเท่ากันในภาษาจีนโบราณ ด้วยธรรมชาติของบทกวีที่ต้องมีเนื้อหาสั้น ได้ใจความ และรัดกุม ทำให้บางคำในบทร้องนี้มีการแปลความหมายออกแตกต่างกัน ดังปรากฏในคำแปลภาษาอังกฤษของเพลงนี้
ดูเพิ่ม

เพลงธงชาติสาธารณรัฐจีน
เพลงชาติและเพลงสรรเสริญของจีนในอดีต
ประวัติศาสตร์สาธารณรัฐจีน
ซุนยัดเซ็น
พรรคก๊กมินตั๋ง
แหล่งข้อมูลอื่น

National Flag, Anthem and Flower of the Republic of China เก็บถาวร 2009-06-03 ที่ เวย์แบ็กแมชชีน
ซุน ยัดเซ็น (ยืนอยู่หลังโต๊ะ) และเจียง ไคเช็ค (ยืนบนเวที สวมเครื่องแบบ) ในพิธีเปิดโรงเรียนนายร้อยหวงผู่ในปี ค.ศ.1924

โน้ตเพลงชาติสาธารณรัฐจีน
โรงเรียนระยองวิทยาคม

| โรงเรียนระยองวิทยาคม Rayongwittayakom School> ที่ตั้ง |
| --- | --- |

ข้อมูล
ชื่ออื่น: ร.ย.ว. / R.Y.W.
ประเภท: โรงเรียนสหศึกษา สังกัด สำนักงานคณะกรรมการการศึกษาขั้นพื้นฐาน
คำขวัญ: นตฺถิ ปญฺา สมา อาภา  (แสงสว่างเสมอปัญญาไม่มี) No light is brighter than wisdom.
สถาปนา: 5 สิงหาคม พ.ศ. 2514
ผู้อำนวยการ: นายพรศักดิ์  ทิพย์วงษ์ทอง
สี:   น้ำเงิน คือ ความกล้าหาญ ความฉลาด ความอดทน    เหลือง คือ ความสุภาพ ความมีมารยาท และคุณธรรม
เพลง: มาร์ชน้ำเงินเหลือง​
เว็บไซต์: www.rayongwit.ac.th
โรงเรียนระยองวิทยาคม เป็นโรงเรียนในระดับชั้นมัธยมศึกษาประจำจังหวัดระยอง​ มีเพลงมาร์ชน้ำเงินเหลืองเป็นเพลงประจำโรงเรียน มีต้นสนและต้นกระถินณรงค์เป็นต้นไม้ประจำโรงเรียน
ประวัติ

โรงเรียนระยองวิทยาคมเกิดจากการรวมโรงเรียนเก่าสองโรงเรียนเข้าด้วยกัน ได้แก่ โรงเรียนระยองมิตรอุปถัมภ์ (ก่อตั้งเมื่อ พ.ศ. 2442) และโรงเรียนสตรีระยองบุญศิริบำเพ็ญ (ก่อตั้งเมื่อวันที่ 1 กรกฎาคม พ.ศ. 2463)
โรงเรียนระยองวิทยาคมก่อตั้งเมื่อวันที่ 5 สิงหาคม พ.ศ. 2514 เนื่องจากกระทรวงศึกษาธิการได้พิจารณาเห็นสมควรที่จะปรับปรุงการศึกษาระดับมัธยมศึกษาให้เหมาะสม สะดวกในการจัดสรรอัตราครูและงบประมาณ เพื่อการบริหารงานของโรงเรียนให้มีประสิทธิภาพมากยิ่งขึ้น จึงได้ประกาศรวมโรงเรียนทั้งสองโรงเรียนดังกล่าวเข้าด้วยกันบนเนื้อที่เดิมของโรงเรียนระยองมิตรอุปถัมภ์ โดยมีนายกนก จันขจร เป็นอาจารย์ใหญ่คนแรก ส่วนโรงเรียนสตรีระยองบุญศิริบำเพ็ญ ปัจจุบันเป็นที่ตั้งของโรงเรียนอนุบาลระยอง
โรงเรียนระยองวิทยาคมเป็นโรงเรียนแบบสหศึกษา โดยจัดการเรียนการสอนสองระดับ ได้แก่ ระดับมัธยมศึกษาตอนต้น และระดับมัธยมศึกษาตอนปลาย
เมื่อปีการศึกษา 2517 กรมสามัญศึกษาได้พิจารณาคัดเลือกให้โรงเรียนระยองวิทยาคม เป็นโรงเรียนอยู่ในโครงการพัฒนาโรงเรียนมัธยมศึกษาในส่วนภูมิภาค (ค.ม.ภ.) รุ่นที่ 1 และเริ่มใช้หลักสูตร ค.ม.ส. ตั้งแต่ปีการศึกษา 2517 เป็นต้นมา
ปัจจุบันโรงเรียนระยองวิทยาคม มีเนื้อที่ประมาณ 48 ไร่ 1 งานเศษ บริเวณทั่วไปได้รับการตกแต่งสวยงามร่มรื่น มีอาคารเรียนถาวรหก หลัง โรงฝึกงานหกหลัง โรงยิม 1 หลัง หอประชุมเอนกประสงค์ 6 หลัง อาคารกิจกรรมห้องเรียนสีเขียว 1 หลัง บ้านพักครูเดี่ยว 11 หลัง บ้านพักครู 8 หน่วย 1 หลัง ส้วมนักเรียน 4 หลัง บ้านพักนักการภารโรง 5 หลัง นอกจากนี้บริเวณโรงเรียน ยังประกอบด้วย สวนพุทธศาสน์ สวนวรรณคดี สวนกาญจนาภิเษก ศูนย์สุขภาพ สนามฟุตบอล สระว่ายน้ำ ศาลาไทย อาคารประชาสัมพันธ์ หอพระพุทธรูป ศาลา 100 ปีระยองวิทย์ อาคารเอนกประสงค์ 4 ชั้น พร้อมโรงอาหาร เรียกว่าอาคาร 109 ปีระยองวิทย์ และมีการสร้างหอประชุมหลังใหม่ขึ้นในปี พ.ศ. 2559 ชื่อว่า หอประชุมกระถินณรงค์
สิ่งก่อสร้างภายในโรงเรียน > อาคารต่าง ๆ

หอประชุมบุญศิริบำเพ็ญ เดิมคืออาคาร 1 ด้านบนเป็นหอประชุมบุญศิริบำเพ็ญ ด้านล่างเป็นที่ทำการของฝ่ายบริหารและห้องประชุมมิตรอุปถัมภ์ ใช้ในการแข่งขันทักษะหลากหลายวิชา
อาคาร 2 เป็นอาคารหลังแรกของโรงเรียนระยองวิทยาคม ใช้เป็นอาคารเรียนของกลุ่มสาระการงานอาชีพและเทคโนโลยี (คอมพิวเตอร์และธุรกิจ) และกิจกรรมพัฒนาผู้เรียน (แนะแนว) ชั้น 2 เป็นห้องเรียนของกลุ่มสาระคณิตศาสตร์
อาคาร 3 เป็นอาคารสูงสามชั้น เป็นที่ตั้งของห้องสมุดและกลุ่มสาระการเรียนรู้วิทยาศาสตร์
อาคาร 4 เป็นอาคารสูงสามชั้น เป็นที่ตั้งของศูนย์วัฒนธรรมจังหวัดระยอง กลุ่มสาระการเรียนรู้ภาษาไทย ชั้นที่ 3 เป็นห้องเรียนของกลุ่มสาระการเรียนรู้วิทยาศาสตร์
อาคาร 5 เป็นอาคารสูงสี่ชั้น เป็นที่ตั้งของ กลุ่มสาระคณิตศาสตร์และกลุ่มสาระศิลปะ ด้านล่างเป็นห้องประชุมกระถินณรงค์
อาคาร 7 หรือ อาคาร 109 ปีระยองวิทย์ ปัจจุบันเริ่มเปิดใช้งานแล้ว เป็นอาคารสูงสี่ชั้น โดยส่วนล่างของอาคารจะเปิดใช้งานเป็นโรงอาหารของโรงเรียนระยองวิทยาคม นอกจากนั้นยังเป็นอาคารเรียนของกลุ่มสาระสังคมศึกษา ศาสนา และวัฒนธรรม รวมถึงกลุ่มสาระสุขศึกษาและพลศึกษาด้วย
อาคาร 9 เป็นอาคารสูงสามชั้น เป็นที่ตั้งของกลุ่มสาระภาษาต่างประเทศ
อาคาร 10 เป็นอาคารหลังอาคาร 9 อยู่ข้างห้องน้ำเล็ก ๆ เป็นห้องเรียนของกลุ่มสาระภาษาต่างประเทศ มีเครื่องปรับอากาศที่เย็นที่สุดในโรงเรียน
นอกจากนี้ยังมีโรงฝึกงานของกลุ่มสาระการงานอาชีพ (คหกรรม, อุตสาหกรรม, เกษตร), ห้องเรียนสีเขียว, ห้องพลานามัย, สหกรณ์ร้านค้า, อาคารประชาสัมพันธ์, สระว่ายน้ำและฟิตเนส
สิ่งก่อสร้างภายในโรงเรียน > หลักสูตรที่เปิดสอน

มัธยมศึกษาตอนต้น
ชั้นห้องเรียนคณิตศาสตร์และวิทยาศาสตร์ตามแนวทางสสวท. และ สอวน. (GIFTED) (ห้อง 1-2)
ห้องเรียนสมาร์ทคอม (smart com) ​ห้องเรียนคอมพิวเตอร์ (ห้อง 3)
ชั้นห้องเรียนธรรมดา (ห้อง 4-8)
ชั้นห้องเรียน English for Integrated Studies (EIS) (สอนรายวิชา วิทยาศาสตร์ คณิตศาสตร์ และคอมพิวเตอร์ เป็นภาษาอังกฤษ โดยคณาจารย์ชาวไทย) (ห้อง 9-11)
ชั้นห้องเรียน English Program (EP) (ห้อง 12-14)
มัธยมศึกษาตอนปลาย
แผนการเรียนความสามารถพิเศษด้านคณิตศาสตร์วิทยาศาสตร์และเทคโนโลยี (Sci-Pro) (ห้อง 1)
แผนการเรียนความสามารถพิเศษด้านคณิตศาสตร์วิทยาศาสตร์และคอมพิวเตอร์ (วิทย์-คอม) (ห้อง 2)
แผนการเรียนวิทย์-คณิต EIS (ห้อง 3-4)
แผนการเรียนวิทย์-คณิต-เตรียมวิศวะ (ห้อง 5)
แผนการเรียนวิทย์-คณิต ปกติ (ห้อง 6-9)
แผนการเรียนศิลป์-คำนวณ (ห้อง 10)
แผนการเรียนนิติศาสตร์-รัฐศาสตร์ (ห้อง 11)
แผนการเรียนศิลป์-ดนตรี-กีฬา (ห้อง 12)
แผนการเรียนศิลป์-จีน ก. (ห้อง 13)
แผนการเรียนศิลป์-จีน ข. (ห้อง 14)
แผนการเรียนศิลป์-ฝรั่งเศส (ห้อง 15)
แผนการเรียนศิลป์-ญี่ปุ่น (ห้อง 16)
แผนการเรียนศิลป์-เกาหลี (ห้อง 17)
ชั้นห้องโดยใช้ภาษาอังกฤษเป็นสื่อ (EP) โดยเริ่มตั้งแต่ปีการศึกษา 2555 (ห้อง 18 วิทย์-คณิต EP/ห้อง 19 ศิลป์-ภาษา EP (จีน/ญี่ปุ่น/ฝรั่งเศส))
ปิยะวัฒน์ เฉลิมศรี

| ปิยะวัฒน์ เฉลิมศรี |
| --- | --- |

ผู้บังคับการตำรวจภูธรจังหวัดปัตตานี
ดำรงตำแหน่ง 1​ ตุลาคม พ.ศ. 2559 – 30​ กันยายน 2562
นายกรัฐมนตรี: ประยุทธ์ จันทร์โอชา
ก่อนหน้า: ทนงศักดิ์​ วังสุภา​
ถัดไป: จิระวัฒน์​ พยุงธรรม​
รองผู้บังคับการตำรวจภูธรจังหวัดยะลา
ดำรงตำแหน่ง ประมาณ พ.ศ. 2553 – 30​ กันยายน​ พ.ศ. 2559
นายกรัฐมนตรี: ประยุทธ์ จันทร์โอชา ยิ่งลักษณ์ ชินวัตร อภิสิทธิ์ เวชชาชีวะ
ผู้กำกับการสถานีตำรวจภูธรรือเสาะ จังหวัดนราธิวาส
ดำรงตำแหน่ง ประมาณ พ.ศ. 2552 – ประมาณปี​ 2553
นายกรัฐมนตรี: อภิสิทธิ์ เวชชาชีวะ
รองผู้บัญชาการ​ตำรวจ​ภูธร​ภาค​ 9
อยู่ในวาระ
เริ่มดำรงตำแหน่ง  1​ ตุลาคม​ 2562
 
ข้อมูลส่วนบุคคล
เกิด: 23 ตุลาคม พ.ศ. 2509 (57 ปี)[ต้องการอ้างอิง]  ประเทศไทย
ยศที่ได้รับการแต่งตั้ง
รับใช้:  ไทย
สังกัด: สำนักงานตำรวจแห่งชาติ
ยศ:  พลตำรวจตรี
ผ่านศึก: ความไม่สงบในชายแดนภาคใต้ของประเทศไทย

พลตำรวจโท ปิยะวัฒน์ เฉลิมศรี (23 ตุลาคม พ.ศ. 2509 – ) เป็นผู้บัญชาการตำรวจภูธรภาค 9 อดีตผู้บังคับการตำรวจภูธรจังหวัดปัตตานี ผู้เปิดยุทธการกวาดล้างอาชญากรรม ในการยึดอาวุธปืนและอาวุธสงคราม รวมถึงมีบทบาทในคดีที่เกี่ยวข้องกับปฏิบัติการของกลุ่มบีอาร์เอ็น
การปฏิบัติหน้าที่ของเขาได้รับการถ่ายทอดผ่านสื่อหลายประเทศ ทั้งไทย, จีน, สหรัฐ, อังกฤษ, อิตาลี, ฝรั่งเศส, ปากีสถาน, กัมพูชา และมาเลเซีย
ประวัติ

ปิยะวัฒน์ เฉลิมศรี เคยดำรงตำแหน่งผู้กำกับการสถานีตำรวจภูธรรือเสาะ จังหวัดนราธิวาส และช่วงปี พ.ศ. 2553 เขาได้ปฏิบัติหน้าที่ในจังหวัดยะลา ส่วนในเดือนมกราคม พ.ศ. 2556 เขาได้ร่วมแถลงผลการจับกุมผู้ต้องหาค้ายาเสพติดในอำเภอรามัน จังหวัดยะลา
ปิยะวัฒน์เป็นหนึ่งในผู้เข้าพื้นที่เกิดเหตุยิงเจ้าของสวนยางที่อำเภอธารโต จังหวัดยะลา ในเดือนพฤษภาคม พ.ศ. 2559 จากนั้น เขาได้ย้ายมาปฏิบัติหน้าที่ ณ จังหวัดปัตตานี โดยเป็นผู้ตามเบาะแสคดีคนร้ายลอบยิงหญิงสาวตั้งครรภ์ 9 เดือนเสียชีวิตพร้อมลูกในท้อง เมื่อเดือนพฤศจิกายน ของปีเดียวกัน
เดือนมิถุนายน พ.ศ. 2560 ปิยะวัฒน์ได้นำกำลังไปที่เกิดเหตุลอบยิงผู้ช่วยผู้ใหญ่บ้านที่อำเภอยะหริ่ง เช่นเดียวกับเดือนธันวาคม ที่เขาได้ไปยังที่เกิดเหตุอดีตทหารพรานยิงแม่เลี้ยงเสียชีวิตที่อำเภอหนองจิก
เดือนมกราคม พ.ศ. 2561 เขาเป็นผู้สอบปากคำผู้รอดชีวิตจากเหตุคดียิง 3 ศพ
ส่วนในเดือนมิถุนายน พ.ศ. 2561 เขาเป็นผู้แถลงข่าวการยึดปืนของกลางจำนวน 17 กระบอก หลังจากเปิดยุทธการกวาดล้างอาชญากรรม หนึ่งในนั้นเป็นอาวุธสงครามเอ็ม 16 จำนวน 1 กระบอก รวมถึงสามารถจับกุมผู้ต้องหาความผิดเงินกู้นอกระบบจำนวน 8 คดี เป็นผู้ต้องหา 15 ราย ส่วนคดีระบิด 10 จุดหน้าตู้เอทีเอ็ม สามารถควบคุมผู้ต้องหาได้ 9 คน รวมถึงมีการติดตามคดียิงรองประธานคณะกรรมการอิสลามประจำจังหวัดปัตตานีเสียชีวิต
ปิยะวัฒน์เป็นผู้เข้าพื้นที่เกิดเหตุในคดีดักยิงชาวบ้านที่อำเภอยะรัง ในเดือนกรกฎาคม พ.ศ. 2561 และเป็นผู้ตรวจสอบของกลางยาเสพติดและอาวุธปืน จากผู้ต้องหาคดียาเสพติดในเดือนธันวาคม ที่อำเภอมายอ จังหวัดปัตตานี
เดือนกุมภาพันธ์ พ.ศ. 2562 เขาเป็นหนึ่งในผู้นำตัวผู้ก่อคดียิงตำรวจเสียชีวิต 3 นายเมื่อปี พ.ศ. 2549 มาสารภาพ เช่นเดียวกับคดียิงสังหารหญิงชราอายุ 59 ปี